Sedlo pod Úplazom

Sedlo pod Úplazom () je horské sedlo v hlavnom hrebeni Lúčanskej Malej Fatry. Je križovatkou turistických chodníkov a lokalitou prechádza Medzinárodná diaľková turistická trasa E3.

 Poloha 
Sedlo sa nachádza v južnej polovici Malej Fatry, v geomorfologickom podcelku Lúčanská Malá Fatra a časti Kýčery. Leží medzi vrchom Úplaz () na severe a Janková () na juhuMalá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000 a celá oblasť je pokrytá lesným porastom.

Nachádza sa v Žilinskom kraji, na hranici okresov Žilina a Martin a zasahuje na katastrálne územie obcí Rajecká Lesná a Kláštor pod Znievom. Západne sa zvažujúce svahy odvodňuje Lesnianka do Rajčanky, voda z východných častí odteká Slovianskym potokom do rieky Turiec.

 Prístup 
 po  červenej turistickej značke (Medzinárodná diaľková turistická trasa E3): 
 od severu z Veľkej lúky cez Hnilickú Kýčeru
 od juhu z Vríčanského sedla cez Skalky
 po  modrej turistickej značke:
 od západu z Rajeckej Lesnej cez Rajeckolesniansku dolinu
 od východu z rázc. Zraz v Slovianskej doline
 po  žltej turistickej trase z Ďurčinej cez Úplaz

 Referencie 

 Pozri aj 
 Malá Fatra
 Lúčanská Fatra
 Kýčery

 Externé odkazy 
 Poloha na turistickej mape

Kategória:Sedlá v Lúčanskej Fatre
Kategória:Sedlá Malej Fatry
Kategória:Rajecká Lesná
Kategória:Kláštor pod Znievom
Kategória:Geografia okresu Martin
Kategória:Geografia okresu Žilina